CELEX: 62005TN0333
Language: lv
Date: 2005-08-29 00:00:00
Title: lieta T-333/05: Prasība, kas celta 2005. gada 29. augustā — Ezerniece Liljeberg u.c./Komisija

12.11.2005   
            
            
               LV
            
            
               Eiropas Savienības Oficiālais Vēstnesis
            
            
               C 281/29
            
         Prasība, kas celta 2005. gada 29. augustā — Ezerniece Liljeberg u.c./Komisija
   (lieta T-333/05)
   (2005/C 281/54)
   Tiesvedības valoda — franču
   Lietas dalībnieki
   
      Prasītāji: Kristīne Ezerniece Liljeberga [Kristine Ezerniece Liljeberg] (Brisele, Beļģija) un citi (pārstāvji — Ž. Vandersandens [G. Vandersanden], L. Levī [L. Levi] un C. Ronzi [C. Ronzi], avocats)
   
      Atbildētāja: Eiropas Kopienu Komisija
   Prasītāju prasījumi:
   
               —
            
            
               atcelt lēmumu par prasītāju iecelšanu amatā, ciktāl viņiem piešķirta A*6 pakāpe;
            
         
               —
            
            
               tādējādi pieņemt jaunu lēmumu attiecībā uz prasītāju karjeru (ieskaitot, viņu pieredzes novērtēšanu, izlabojot pakāpi, viņu tiesības uz paaugstinājumu un tiesības uz pensiju), stingri ievērojot vienlīdzību salīdzinājumā ar citiem ierēdņiem, kas nokārtojuši to pašu konkursu un kas strādā citās Eiropas iestādēs nevis Komisijā;
            
         
               —
            
            
               piešķirt prasītājiem procentus, kas aprēķināti, pamatojoties uz Eiropas Centrālās bankas noteiktu likmi, par kopējo naudas summu, kas atbilst algu starpībai starp pakāpi, kas minēta lēmumā par iecelšanu amatā, un pakāpi, uz kuru viņiem ir tiesības, līdz datumam, kad tiks pieņemts lēmums par atbilstošas pakāpes piešķiršanu;
            
         
               —
            
            
               piespriest atbildētājai atlīdzināt visus tiesāšanās izdevumus.
            
         Pamati un galvenie argumenti
   Prasītāji ir Komisijas ierēdņi, kas veic juristu-lingvistu funkcijas un kas tika pieņemti darbā pēc 2004. gada 4. maija, pamatojoties uz piemēroto kandidātu sarakstu, kas sastādīts pēc konkursa LA 7/LA 6 pakāpēm. Civildienesta noteikumu XIII pielikuma 13. panta 2. punktā ir paredzēts, ka tādā gadījumā iestādes juristus-lingvistus var pieņemt darbā A*7 pakāpē nevis A*6 pakāpē. Komisija tomēr neizmantoja savas pilnvaras un prasītājus pieņēma darbā A*6 pakāpē.
   Savā prasībā prasītāji apstrīd šo lēmumu, apgalvojot, ka citas iestādes kandidātiem tādā pašā situācijā piešķīra A*7 pakāpi un ka arī pati Komisija juristus-lingvistus pagaidu darbinieku statusā nodarbināja A*7 pakāpē. Uz tā pamata prasītāji apgalvo, ka ir pārkāpts vienlīdzīgas attieksmes un nediskriminācijas princips, Civildienesta noteikumu 1. a panta 1. punkts, darba un pakāpes līdzvērtības princips, Amsterdamas līguma 9. panta 3. punkts un, visbeidzot, Civildienesta noteikumu XIII pielikuma 13. panta 2. punkts.
   Prasītāji turklāt apgalvo, ka viņi bija saņēmuši Komisijas solījumu viņus pieņemt darbā A*7 pakāpē, un tāpēc viņi uzskata, ka ir pārkāpts tiesiskās paļāvības, tiesiskās drošības, labas pārvaldības, labas ticības, pārskatāmības un pienācīgas rūpības princips.